ΓΡΑΠΤΗ ΕΡΩΤΗΣΗ E-2646/96 υποβολή: Hilde Hawlicek (PSE) προς την Επιτροπή (15 Οκτωβρίου 1996)

Θέμα: Η συμμετοχή στο πρόγραμμα Lingua

Με την ευκαιρία της συζήτησης για το Λευκό Βιβλίο της Επιτροπής «Εκμάθηση και διδασκαλία», η Επιτροπή Πολιτισμού πληροφορήθηκε ότι το πρόγραμμα Lingua σημειώνει μεγάλη επιτυχία και χρησιμοποιείται κυρίως από μαθητευόμενους. Στη συνάρτηση αυτή ερωτώ:

Πόσα μαθήματα και σεμινάρια οργανώθηκαν αυτό το έτος;

Πόσοι μαθητευόμενοι συμμετέχουν στο πρόγραμμα Lingua;

Πόσα κράτη συμμετέχουν στο εν λόγω πρόγραμμα;

Απάντηση της κας Cresson εξ ονόματος της Επιτροπής (30 Οκτωβρίου 1996)

Το πρόγραμμα Lingua στοχεύει την βελτίωση της ποιότητας και της ποσότητας στην εκμάθηση γλωσσών μέσα στην Κοινότητα. Λειτουργεί σε όλα τα κράτη μέλη και σε άλλες τρεις χώρες του Ευρωπαϊκού Οικονομικού ώρου (ΕΟΧ).

Προωθεί την εκμάθηση όλων των επισήμων γλωσσών της Κοινότητας (δανικά, ισπανικά, γερμανικά, ελληνικά, αγγλικά, γαλλικά, ιταλικά, ολλανδικά, πορτογαλικά, φιλανδικά και σουηδικά), μαζί με τα ιρλανδικά, λουξεμβουργιανά, ισλανδικά και νορβηγικά. Μεγάλη προτεραιότητα δίδεται στην υποστήριξη της διδασκαλίας και εκμάθησης των λιγότερο διαδεδομένων και διδασκομένων γλωσσών της Κοινότητας.

Οι πέντε ενέργειες του Lingua ενθαρρύνουν τους φορείς κατάρτισης των δασκάλων μαζί με την ανάπτυξη της διδασκόμενης ύλης, του εκπαιδευτικού υλικού και των συστημάτων κατάρτισης για την βελτίωση της κατάρτισης των δασκάλων ξένων γλωσσών, παρέχοντας υποτροφίες σε δασκάλους ξένων γλωσσών για την παρακολούθηση μαθημάτων κατάρτισης στην αλλοδαπή, για τη διευκόλυνση των μελλοντικών δασκάλων ξένων γλωσσών να

παραμείνουν κάποια περίοδο ως βοηθοί δάσκαλοι ξένων γλωσσών σε σχολείο άλλης συμμετέχουσας χώρας, για την ενθάρρυνση της διακρατικής συνεργασίας στην ανάπτυξη εργαλείων διδασκαλίας γλωσσών και στην διευκόλυνση ομάδων νεαρών ατόμων σε εκπαιδευτικά ή ιδρύματα κατάρτισης από δύο κράτη μέλη να συνεργαστούν για κάποια χρονική περίοδο.

Αυτή η τελευταία δράση (Ε) επηρεάζει περισσότερο τα άτομα σε μαθητεία και τα νεαρά άτομα σε επαγγελματική κατάρτιση, αν και τα μαθήματα ή τα σεμινάρια δεν αποτελούν μέρος αυτής της δράσης.

Το κοινό εκπαιδευτικό σχέδιο (ΚΕΣ) σχεδιάζεται από κοινού και σχετίζεται πάντοτε στενά με την εκπαίδευση και την κατάρτισή τους. Η άμεση επικοινωνία μεταξύ νεαρών ατόμων διαφόρων ομάδων είναι ο πρωταρχικός στόχος αυτού του σχεδίου. Στην από κοινού εργασία, τα νεαρά άτομα ενδιαφέρονται περισσότερο στην εκμάθηση και επικοινωνία σε άλλη από την μητρική τους γλώσσα και παρακινούνται περισσότερο για να το επιτύχουν αυτό. Επιπλέον, στο τέλος του σχεδίου, έχουν το όφελος μιας απτής εργασίας η οποία συνδέει την εκμάθησή τους με την εμπειρία ενός άλλου ευρωπαϊκού πολιτισμού.

Τα τελευταία διαθέσιμα στοιχεία δείχνουν ότι κατά το σχολικό έτος 1995/1996, έλαβαν χώρα περισσότερο από 1800 κοινά εκπαιδευτικά σχέδια, στο πλαίσιο της δράσης Ε του Lingua. Σ' αυτά τα σχέια συμμετείχαν περίπου 40.000 μαθητές και περίπου 4.000 δάσκαλοι από διάφορα σχολεία και ιδρύματα επαγγελματικής κατάρτισης των 15 κρατών μελών και των 3 χωρών ΕΟΧ. Ο επαγγελματικός και τεχνικός τομέας έχει προτεραιότητα σ' αυτή τη δράση και περισσότερο από 50% των συμμετεχόντων προέρχονται από αυτόν τον τομέα.